**VZOREC OKVIRNEGA SPORAZUMA**

sklenjena med:

UNIVERZITETNIM KLINIČNIM CENTROM MARIBOR, Ljubljanska ulica 5, 2000 Maribor (v nadaljevanju: UKC Maribor), ki ga zastopa direktor UKC, prof. dr. Vojko Flis, dr. med. (v nadaljevanju: naročnik), identifikacijska številka naročnika za DDV: SI56644817, matična številka naročnika: 5054150

in med:

     , ki ga zastopa direktor       (v nadaljevanju: izvajalec), identifikacijska številka za DDV izvajalca:      , matična številka izvajalca:      .

**I SPLOŠNE DOLOČBE**

Stranki okvirnega sporazuma ugotavljata, da je naročnik v skladu s 40. členom Zakona o javnem naročanju (Uradni list RS, št. 91/15 in 14/18, v nadaljevanju ZJN-3) in na podlagi povabila, št.:      , z dne      , izbral izvajalca za »**STORITVE IZVAJANJA PREVENTIVNIH ZDRAVSTVENIH PREGLEDOV DELAVCEV UNIVERZITETNEGA KLINIČNEGA CENTRA MARIBOR**« z namenom sklenitve sporazuma v skladu s šestim odstavkom 48. člena ZJN-3, objavljen na portalu javnih naročil, datum objave 24.06.2019, številka objave JN004399/2019-B01 in v Uradnem listu EU, datum objave 25.06.2019, številka objave 2019/S 120-294246.

Ponudba, št.:      , z dne       (v nadaljevanju ponudba) in dokumentacija v zvezi z oddajo javnega naročila sta sestavni del tega sporazuma.

*Velja samo v primeru, ko izvajalec nastopa s podizvajalci:*

Izvajalec bo pogodbene storitve izvedel v sodelovanju s podizvajalci navedenimi v ponudbi1:

|  |  |
| --- | --- |
| 1. |  |
| 2. |  |

1 Opomba: vpišejo se podatki o vseh podizvajalcih: naziv, polni naslov, matična številka, davčna številka, transakcijski račun, zakonite zastopnike, vsaka vrsta del, ki jih bo izvedel podizvajalec – predmet, količino, vrednost (brez DDV), kraj in rok izvedbe teh del. Navedeni podatki so obvezna sestavina pogodbe v primeru podane zahteve podizvajalca/ev po neposrednem plačilu.

Izvajalec mora med izvajanjem javnega naročila naročnika obvestiti o morebitnih spremembah informacij iz prejšnjega odstavka in poslati informacije o novih podizvajalcih, ki jih namerava naknadno vključiti v izvajanje storitev in dobav in sicer najkasneje v petih (5) dneh po spremembi. V primeru vključitve novih podizvajalcev mora glavni izvajalec skupaj z obvestilom posredovati tudi naslednje podatke in dokumente:

* kontaktne podatke in zakonite zastopnike predlaganih podizvajalcev,
* izpolnjene ESPD teh podizvajalcev v skladu z 79. členom ZJN-3,
* zahtevo podizvajalca za neposredno plačilo, če podizvajalec to zahteva.

*Naročnik si pridržuje pravico zavrniti predlog za zamenjavo podizvajalca oziroma vključitev novega podizvajalca, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo predmetnega javnega naročila. Naročnik bo o morebitni zavrnitvi novega podizvajalca obvestil glavnega izvajalca najpozneje v desetih dneh od prejema predloga.*

Ker bo izvajalec pri izvedbi pogodbenih obveznosti iz te pogodbe nastopal skupaj s podizvajalci, ki zahtevajo neposredno plačilo, izvajalec v skladu z določili ZJN-3 pooblašča naročnika, da na podlagi potrjenega računa oz. situacije s strani glavnega izvajalca neposredno plačuje podizvajalcem. Podizvajalec mora predložiti soglasje, na podlagi katerega naročnik namesto glavnega izvajalca poravna podizvajalčevo terjatev do glavnega izvajalca.

Izvajalec se zavezuje, da bo svojemu računu oz. situaciji obvezno priložil predhodno potrjene račune oz. situacije svojih podizvajalcev.

Izvajalec, za vse storitve izvedene po tej pogodbi, ki jih izvedejo podizvajalci, odgovarja kot da bi storitve opravil sam.

S tem sporazumom se naročnik in izvajalec dogovorita o splošnih pogojih izvajanja sporazuma.

**II PREDMET SPORAZUMA**

Predmet tega sporazuma je izvajanje storitev preventivnih zdravstvenih pregledov, ki jih izvaja pooblaščeni zdravnik medicine dela, prometa in športa ter so opredeljene v ponudbi.

Stranki sporazuma se izrecno dogovorita, da bo naročnik v času trajanja tega sporazuma naročal le tisto vrsto in število storitev, ki jih bo potreboval v tem obdobju.

Količine storitev so okvirne. Naročnik se ne zavezuje pri izvajalcu naročiti določenega števila storitev.

Naročnik si pridržuje pravico do spremembe obsega storitev v skladu z dejanskimi potrebami po posameznih preventivnih zdravstvenih pregledih, saj je obseg storitev določen s predpisi. Zdravnik specialist medicine dela ga lahko razširi, če je to potrebno zaradi ocene zdravstvenega stanja in delovne zmožnosti preiskovanca.

V primeru, da se bodo pojavile potrebe po zdravstvenih storitvah, ki niso zajete v obrazcu in dodatne preiskave za določene profile delavcev, si naročnik pridržuje pravico, da jih bo po potrebi naročil. Zaračunavale se bodo po zadnjem veljavnem ceniku izvajalca, ki bo fiksen za celotno trajanje veljavnosti sporazuma in je sestavni del ponudbe ponudnika.

**III CENE**

Cene iz izvajalčeve ponudbe so fiksne za obdobje štirih (4) let od sklenitve tega sporazuma.

Davek na dodano vrednost se v skladu z določbo 1. točke prvega odstavka 42. člena Zakona o davku na dodano vrednost (Uradni list RS, št. 13/11 – uradno prečiščeno besedilo, 18/11,78/11, 38/12, 86/14, 90/15 in 77/18) ne obračuna. V primeru spremembe zakona, ki ureja davek na dodano vrednost, s katerim se spremeni davčna stopnja za storitve iz ponudbe v času trajanja sporazuma, se lahko cena iz ponudbe korigira izključno v višini nastale davčne spremembe.

Naročnik si pridržuje pravico, da bo v primeru, ko ugotovi, da je izvajalec za storitve, ki so predmet tega sporazuma, v času trajanja tega sporazuma znižal cene ali so jih znižali drugi ponudniki, ki ponujajo istovrstno storitve ob drugih primerljivih pogojih, poskušal z izvajalcem dogovoriti za ustrezno znižanje cene iz sporazuma.

**IV OBSEG PREDVIDENIH STORITEV**

Dejavnost izvajalca temelji na letnem programu dela in letnem delovnem načrtu.

Letni delovni načrt preventivnega zdravstvenega varstva delavcev, zaposlenih pri naročniku, oblikujeta in izvajata stranki sporazuma v skladu z določili ZVZD in podzakonskimi predpisi s področja varnosti in zdravja pri delu.

V kolikor storitev ne bi bila opravljena kvalitetno ali ne bi bila opravljena v časovno dogovorjenem terminu, ima naročnik pravico delno ali v celoti zadržati plačilo, dokler se pomanjkljivost ne odpravi.

**V OBVEZNOSTI STRANK SPORAZUMA**

Izvajalec bo storitve opravljal v skladu z Zakonom o varnosti in zdravju pri delu (Uradni list RS, št. 43/11; v nadaljevanju ZVZD-1) in Pravilnikom o preventivnih zdravstvenih pregledih delavcev (Uradni list RS, št. 87/2002, s spremembami) in drugimi predpisi s področja zdravstvene zakonodaje ter splošnimi akti naročnika.

Izvajalec se zavezuje:

* da je registriran za izvajanje storitev iz predmeta javnega naročila,
* da bo v roku izvajal zdravstvene preglede,
* da bo po zaključenem zdravstvenem pregledu naročniku posredoval zdravniško spričevalo z oceno izpolnjevanja posebnih zdravstvenih zahtev,
* da bo po zaključenem zdravstvenem pregledu delavcu in osebnemu zdravniku posredoval obvestilo o rezultatih zdravstvenega pregleda in morebitno zahtevo katere preglede oz. preiskave mora delavec opraviti pri osebnemu zdravniku za končno oceno njegove delovne zmožnosti.

Izvajalec se zavezuje, da bo opravil posamezni preventivni zdravniški pregled v času in rokih, ki so opredeljeni v dodatnih zahtevah naročnika.

V primeru odsotnosti pooblaščenega zdravnika, se izvajalec zavezuje, da bo zagotovil nadomestnega zdravnika, ki ga bo določil izvajalec v skladu z njegovimi v skladu z ZVZD-1.

Kontaktna oseba s strani izvajalca za informacije s področja medicine dela in športa je      .

Naročanje na zdravniške preglede je možno na telefonski številki       ali preko e-pošte      .

Naročnik se obvezuje, da bo:

* izvajalcu posredoval ustrezno izpolnjeno napotnico za posameznega udeleženca zdravstvenega pregleda,
* izvajalcu v delovnem času, po predhodnem dogovoru, omogočil vstop v prostore naročnika z namenom izvajanja storitev po pogodbi (ogled delovnega okolja za izdelavo zdravstvene ocene tveganja, promocija zdravja…),
* izvajalcu na njegovo prošnjo izročil opis vseh svojih dejavnosti in opise vseh delovnih mest iz internega akta o sistematizaciji delovnih mest ter izjavo varnosti z oceno tveganja za vsa delovna mesta.

Naročnik bo izvajalcu zagotavljal ažurne podatke oz. ga bo obveščal o vsaki spremembi, pomembni za izvajanje tega sporazuma.

**VII KAKOVOST STORITEV**

Izvajalec je dolžan izvesti preglede v skladu z veljavno zakonodajo oziroma predpisi, ki urejajo način in kakovost izvedbe zdravstvenih pregledov in pravilih stroke, ob tem pa je dolžan poskrbeti, da se zdravstveni pregledi opravijo na čim bolj ekonomičen način.

V kolikor storitev ne bi bila opravljena kvalitetno ali ne bi bila opravljena v časovno dogovorjenem terminu, ima naročnik pravico delno ali v celoti zadržati plačilo, dokler se pomanjkljivost ne odpravi.

**VIII PLAČILNI POGOJI**

Izvajalec bo dostavil račun do 8. v mesecu za pretekli mesec. Račun mora vsebovati prilogo – specifikacijo obračunanih stroškov po oddelkih in pripadajoče originalne napotnice oz. kopije le-teh.

Naročnik bo skupno vrednost opravljenih storitev plačal v roku 60 dni od datuma prejema pravilno izstavljenega računa na transakcijski račun izvajalca št.:      , odprt pri banki      .

Izvajalec mora vse račune pošiljati naročniku izključno v elektronski obliki (e-račun), skladno z Zakonom o opravljanju plačilnih storitev za proračunske uporabnike (Uradni list RS, št. 77/16).

V primeru zamude s plačilom bo naročnik plačal izvajalcu zakonske zamudne obresti.

**IX SKRBNIK SPORAZUMA**

Skrbnik sporazuma za naročnika je:      .

Skrbnik sporazuma za izvajalca storitev je:      .

**X TRAJANJE, SKLENITEV IN ODSTOP OD SPORAZUMA**

Ta sporazum se sklepa za obdobje štirih let in je sklenjen z dnem podpisa naročnika in izvajalca.

Naročnik bo vse pripombe v zvezi z izvrševanjem tega sporazuma sporočal izvajalcu v pisni obliki. Če izvajalec pri naslednji izvedbi storitev ne upošteva upravičenih pripomb naročnika, lahko naročnik od tega sporazuma odstopi. O odstopu od sporazuma naročnik pisno obvesti izvajalca storitev.

Naročnik lahko upravičeno odstopi od tega sporazuma, če izvajalec storitev:

* neutemeljeno zavrne naročilo,
* zamuja z izvedbo naročila,
* nekvalitetno izvaja naročilo.

**XI KONČNE DOLOČBE**

Ta sporazum je sklenjen pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja sporazuma ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti sporazuma še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je sporazum razvezan z dnem sklenitve novega sporazuma o izvedbi javnega naročila za predmetno naročilo. O datumu sklenitve novega sporazuma bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je sporazum razvezan trideseti dan od seznanitve s kršitvijo.

Izvajalec se obvezuje, da bo vse podatke in dokumentacijo, ki jo pridobi od naročnika v zvezi z opravljanjem storitev, ki so opredeljene v tem sporazumu, varoval kot poslovno skrivnost naročnika in da bo ravnal v skladu z določbami zakona, ki ureja varstvo osebnih podatkov.

Stranki sporazuma soglašata, da ne bosta uporabljali osebnih podatkov, do katerih pridejo delavci naročnika in izvajalca v času izvajanja sporazuma v nasprotju z določili zakona, ki ureja varstvo osebnih podatkov. Osebni podatki ne bodo uporabljeni za noben drug namen, razen za namene, ki so določeni v tej pogodbi. To določilo velja v času trajanja sporazuma in ves čas po njenem izteku.

Stranki sporazuma si bosta prizadevali zagotavljati pogoje in ukrepe za zagotovitev varstva osebnih podatkov in preprečiti možne zlorabe, v smislu določil v prejšnjem odstavku navedenega zakona.

V primeru, da se ugotovi, da je pri izvedbi javnega naročila, na podlagi katerega je podpisana ta sporazum ali pri izvajanju tega sporazuma kdo v imenu ali na račun izvajalca, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta sporazum ničen.

Morebitne spore iz tega sporazuma, ki jih stranki sporazuma ne bi mogli rešiti sporazumno, rešuje stvarno pristojno sodišče v Mariboru.

**15. člen**

Sporazum je sklenjen z dnem podpisa obeh strank sporazuma in velja za dobo štirih (4) let. Sestavljen je v dveh enakih izvodih, od katerih prejme vsaka stranka sporazuma po en izvod.

|  |  |
| --- | --- |
|  | Št. ……………………… |
| V      , dne ………………… | V Mariboru, dne ……………..……… |
| Izvajalec: | Naročnik:  UKC Maribor: |
| Direktor: | Direktor UKC:  prof. dr. Vojko Flis, dr. med. |